Strovolos Municipality

Τελική γιορτή νηπιαγωγείου «CH Kinderland», 31/5/23
2023-05-31 18:30 (Europe/Athens) | Δημοτικό Θέατρο Στροβόλου, Cyprus
Το νηπιαγωγείο «CH Kinderland» παρουσιάζει
την τελική γιορτή του νηπιαγωγείου

Τελική γιορτή νηπιαγωγείου «Πελαργός», 30/5/23
2023-05-30 18:30 | Δημοτικό Θέατρο Στροβόλου, Cyprus
Το νηπιαγωγείο «Πελαργός» παρουσιάζει
την τελική γιορτή του νηπιαγωγείου

Δάφνες και Πικροδάφνες», μια πολιτική κωμωδία, των Δ. Κεχαΐδη και Ε. Χαβιαρά, 28/5/23 - Φεστιβάλ Θεάτρου Δ.Σ.
2023-05-28 20:30 | Δημοτικό Θέατρο Στροβόλου, Cyprus
Το 7ο Φεστιβάλ Θεάτρου του Δήμου Στροβόλoυ συνεχίζεται με τη παράσταση «Δάφνες και Πικροδάφνες», μια πολιτική κωμωδία, επίκαιρη και διαχρονική των Δ. Κεχαΐδη και Ε. Χαβιαρά τη Κυριακή 28/5/23 και ώρα 20:30 στο Δημοτικό Θέατρο Στροβόλου.
Το «Δάφνες και Πικροδάφνες» των Δ. Κεχαΐδη και Ε. Χαβιαρά, είναι ένα σημαντικό έργο της νεοελληνικής δραματουργίας, το οποίο καταγράφει το παρασκήνιο, τον παραγοντισμό και τη νοοτροπία των πελατειακών σχέσεων, σε ένα τοπίο μικροπολιτικών συμφερόντων.
Περίληψη:
Τέσσερις κομματάρχες, μηχανορραφούν, μπλοφάρουν, συνωμοσιολογούν, διακινδυνεύουν τη φιλία τους και την τιμή τους μπροστά στο βωμό του κοινοβουλευτικού πολιτεύματος και της «καρέκλας», κατά τη διάρκεια της προεκλογικής περιόδου.
Η κουβέντα παρεκτρέπεται όταν τα προσωπικά συμφέροντα τους διασταυρώνονται και ο καθένας προσπαθεί με την παράθεση πληροφοριών, στοιχείων ή ενόχων μυστικών του παρελθόντος να «βγάλει από τη μέση» τον άλλον υποψήφιο του ίδιου συνδυασμού. Όλοι νομίζουν ότι κινούν ή μπορούν να κινήσουν τα νήματα της εξουσίας προς όφελός τους αλλά, ταυτόχρονα, διαπιστώνουν πως είναι δεμένοι και οι ίδιοι στο πλέγμα των νημάτων αυτών.
Αν και το έργο είναι γραμμένο λίγο μετά τη μεταπολίτευση, σήμερα μοιάζει σα να μην πέρασε ούτε μια μέρα από τότε και ενώ χαρακτηρίζεται ως σάτιρα, κατά βάθος πρόκειται για κάτι θλιβερό, όπου το προσωπικό συμφέρον υπερισχύει του κοινού, χρησιμοποιώντας ίντριγκες και συνωμοσίες, μέσω της τέχνης του να λες αληθοφανή ψέματα, ή ψεύτικες αλήθειες. Κάτι που συμβαίνει συχνά στην πολιτική.
Συντελεστές:
Σκηνοθεσία: Μόνικα Μελέκη
Σκηνικά – κοστούμια: Σοφία Χατζήπαπα,
Μουσική επιμέλεια: Μόνικα Μελέκη
Παίζουν:
Ανδρέας Μελέκης, Κρίστοφερ Γκρέκο, Κωνσταντίνος Γαβριήλ, Σταύρος Κωνσταντίνου

Όλα τα έσοδα από την πώληση των εισιτήριων
θα διατεθούν για την ενίσχυση του
Παγκύπριου Συνδέσμου «Πολλαπλής Σκλήρυνσης»
Αριθμός Άδειας Εράνου: ΝΠ 27/2023
Είσοδος: €5
Πληροφορίες: 77 777040
Εισιτήρια: tickethour.com.cy, σχετ. σύνδεσμος εδώ

Αναλυτικό Πρόγραμμα Φεστιβάλ θεάτρου 2023

Τελική γιορτή νηπιαγωγείου «Τα παιδικά χρόνια», 26/5/23
2023-05-26 19:30 | Δημοτικό Θέατρο Στροβόλου, Cyprus
Το νηπιαγωγείο «Τα παιδικά χρόνια» παρουσιάζει
την τελική γιορτή του νηπιαγωγείου
«Το μαγικό ψαράκι»

Τελική γιορτή νηπιαγωγείου Montessori, 25/5/23
2023-05-25 18:30 | Δημοτικό Θέατρο Στροβόλου, Cyprus
Το Νηπιαγωγείο Montessori παρουσιάζει
την τελική γιορτή του νηπιαγωγείου

Ψηλά απ' τη Γέφυρα», του Άρθουρ Μίλλερ 24/5/23 - Φεστιβάλ Θεάτρου Δ.Σ.
2023-05-24 20:30 | Δημοτικό Θέατρο Στροβόλου, Cyprus
Το 7ο Φεστιβάλ Θεάτρου του Δήμου Στροβόλoυ συνεχίζεται με το σπουδαίο έργο «Ψηλά απ’ τη Γέφυρα», του Άρθουρ Μίλλερ, σε σκηνοθεσία Γιώργου Νανούρη την Τρίτη 23/5/23 και Τετάρτη 24/5/23 στις 20:30 στο Δημοτικό Θέατρο Στροβόλου.
Λίγα λόγια για το Έργο:
Η πιο πολυσυζητημένη παράσταση της σεζόν. Η πλοκή εξελίσσεται σε έναν πρωταγωνιστή ο οποίος παλεύει συνεχώς με το «μέσα του». Ένας καλός άνθρωπος, βαθιά μέσα του το ξέρει κι ο ίδιος με κάθε σημείο της ψυχής και του μυαλού του να είναι όμως εμποτισμένα με στερεότυπα της εποχής που συνεχώς επαναλαμβάνει, με «κολλήματα» που θα λέγαμε σήμερα, τα οποία εξωτερικεύονται με επιθετικά ξεσπάσματα τα οποία εντείνονται λόγω του πάθους που προσπαθεί να κατευνάσει. Ή μάλλον, νομίζει ότι προσπαθεί.
Ο Πυγμαλίων Δαδακαρίδης στον πρωταγωνιστικό ρόλο του Έντι Καρμπόνε, ζωντανεύει τον τραγικό ήρωα, που το ανομολόγητο πάθος του για την νεαρή ανηψιά της γυναίκας του, πυροδοτεί μια συγκλονιστική εσωτερική σύγκρουση, η οποία τον οδηγεί στην αυτοκαταστροφή του. Η Ιωάννα Παππά υποδύεται την Μπέατρις, τη σύζυγο του Έντι, η οποία καταλαβαίνει τι του συμβαίνει και προσπαθεί μέχρι τελευταία στιγμή να τον βοηθήσει να βγει απ’ το αδιέξοδο του.
Τον ρόλο του Αλφιέρι, δικηγόρου αλλά και αφηγητή της παράστασης, ερμηνεύει ο Δημήτρης Μαυρόπουλος. Ο Δημήτρης Καπετανάκος, στον ρόλο του Μάρκο, ενός από τους δυο μετανάστες που φιλοξενεί η οικογένεια Καρμπόνε στο σπίτι της. Στους ρόλους των δύο νέων που γνωρίζονται και ερωτεύονται, ο Ρένος Ρώτας –Ροντόλφο, αδελφός του Μάρκo – και η πρωτοεμφανιζόμενη Ευγενία Ξυγκόρου –Κάθριν, ανηψιά του Έντι. Οι σκηνοθετικές επιλογές του Γιώργου Νανούρη είναι ξεκάθαρες. Χρησιμοποιεί ένα υπερβολικά λιτό σκηνικό με μόλις τρεις καρέκλες ή και ούτε αυτές. Είναι όμως τέτοιες οι ερμηνείες και το έργο από μόνο του, που πραγματικά δεν χρειάζεται τίποτα άλλο, και ίσως αυτό προσπάθησε να τονίσει με αυτή του την επιλογή. Ο σχεδιασμός των φώτων της παράστασης έχει στηθεί με τέτοιο τρόπο ώστε να τονίζει ακόμη περισσότερο τα συναισθήματα των ηρώων και είναι στιγμές που κόβει την ανάσα. Η μουσική, ακολουθεί την εσωτερική πάλη που βιώνει κάθε ήρωας και ειδικά την απόγνωση και τη θλίψη.
Συντελεστές:
Απόδοση – Σκηνοθεσία: Γιώργος Νανούρης
Κοστούμια: Dante
Φωτισμοί – Σκηνικός Χώρος – Μουσική Επιμέλεια: Γιώργος Νανούρης
Πρωταγωνιστούν:
Πυγμαλίων Δαδακαρίδης, Ιωάννα Παππά, Δημήτρης Μαυρόπουλος, Δημήτρης Καπετανάκος, Ρένος Ρώτας Ευγενία Ξυγκόρου
Είσοδος: €25 πλατεία & €20 εξώστης | 20:30
Πληροφορίες: 77 777040
Εισιτήρια: tickethour.com.cy, σχετ. σύνδεσμος εδώ.

Αναλυτικό Πρόγραμμα Φεστιβάλ θεάτρου 2023

Ψηλά απ' τη Γέφυρα» του Άρθουρ Μίλλερ, 23/5/23 - Φεστιβάλ Θεάτρου Δ.Σ.
2023-05-23 20:30 | Δημοτικό Θέατρο Στροβόλου, Cyprus

Ρεσιτάλ βιολιού και πιάνου «Περί αγάπης και θανάτου», 22/5/23
2023-05-22 20:00 | Δημοτικό Θέατρο Στροβόλου, Cyprus
Περί Αγάπης και Θανάτου
Ρεσιτάλ βιολιού και πιάνου | Lasma Taimina, Γιώργος Μαννούρης
Δημοτικό Θέατρο Στροβόλου | Δευτέρα, 22 Μαΐου 2023 | 8:00 μ.μ.
Οι Ledra Music Soloists έχουν την τιμή να παρουσιάσουν τη βιολονίστρια Lasma Taimina και τον πιανίστα Γιώργο Μαννούρη σε μια ξεχωριστή μουσική βραδιά. Οι δύο εξαίρετοι καλλιτέχνες θα μας χαρίσουν ένα συναρπαστικό και ποικίλο πρόγραμμα με έργα για σόλο βιολί και σόλο πιάνο, καθώς και για βιολί και πιάνο που κυμαίνονται από την περίοδο της Μπαρόκ έως τον όψιμο Ρομαντισμό.
Το ρεπερτόριο επικεντρώνεται σε συνθέσεις, οι οποίες είχαν ως έναυσμα την εγγενή καλλιτεχνική ανάγκη έκφρασης συναισθημάτων που συνδέονται με την αγάπη, τον έρωτα και τον θάνατο. Οι ιστορικοί εικάζουν ότι ο Μπαχ συνέθεσε τη Σακόνα σε Ρε ελάσσονα επιστρέφοντας από ένα ταξίδι και μαθαίνοντας ότι η σύζυγός του Maria-Barbara είχε πεθάνει. Ο Mozart, κατά παρόμοιο τρόπο, συνέθεσε τη Σονάτα σε Μι ελάσσονα, ενόσω βρισκόταν σε περιοδεία, ως αντίδραση, όπως εκτιμάται, στη μοιραία ασθένεια της μητέρας του. Σε αντιδιαστολή με τα προαναφερθέντα προσωπικά βιώματα, η Μπαλάντα αρ. 2 του Liszt βασίζεται στον αρχαίο ελληνικό μύθο του κρυφού και, εν τέλει, καταδικασμένου ειδυλλίου μεταξύ της Ηρούς, μιας ιέρειας της θεάς Αφροδίτης, και του νεαρού Λεάνδρου. Ένας τέτοιος «απαγορευμένος» έρωτας διαδραματίζεται και στη μεγαλειώδη όπερα του Wagner, Τριστάνος και Ιζόλδη, κατά την τελευταία σκηνή της οποίας –το περίφημο Liebestod– η Ιζόλδη ατενίζει εκστατικά το άψυχο σώμα του Τριστάνου, αποφασισμένη να επανενωθεί με τον εραστή της μέσω της μετάβασής της από τον αισθητό στον πνευματικό κόσμο. Σε μια πιο εύθυμη νότα, ο Franck προσέφερε την ακραιφνώς βαγκνερική του Σονάτα σε Λα μείζονα στον νεαρό τότε βιολονίστα Eugène Ysaÿe ως γαμήλιο δώρο.
Πρόγραμμα
Bach: Σαραμπάντα & Σακόνα, από την Παρτίτα, BWV 1004
Mozart: Σονάτα σε Μι ελάσσονα, ΚV304
Liszt: Μπαλάντα αρ. 2, S171
Wagner / arr. Liszt: «Αγάπης Θάνατος» από την όπερα Τριστάνος και Ιζόλδη, S447
Franck: Σονάτα σε Λα μείζονα
Έχοντας ολοκληρώσει σπουδές στην Ανώτατη Μουσική Σχολή Βασιλίσσης Σοφίας στη Μαδρίτη και στο Βασιλικό Μουσικό Κολλέγιο στο Λονδίνο, η Lasma Taimina έχει στο ενεργητικό της συναυλίες και συμμετοχές σε παγκοσμίου φήμης φεστιβάλ σε ολόκληρη την Ευρώπη, τη Βόρεια Αμερική και την Άπω Ανατολή. Εμφανίζεται τακτικά με κορυφαίες ορχήστρες, όπως: η Συμφωνική του Λονδίνου, η Συμφωνική του BBC, η Φιλαρμονική της Οξφόρδης, η Συμφωνική του Μπέρμιγχαμ, η Mozart Players του Λονδίνου, η Camerata Tchaikovsky και η Kremerata Baltica του Gidon Kremer. Εργάζεται επίσημα ως πρώτο βιολί στη Φιλαρμονική Ορχήστρα του Λονδίνου.
Ο Γιώργος Μαννούρης φοίτησε στην Ανώτατη Μουσική Σχολή Βασιλίσσης Σοφίας στη Μαδρίτη και στο Κονσερβατουάρ της Νέας Αγγλίας στη Βοστώνη. Έχει εμφανιστεί σε μερικές από τις σημαντικότερες σκηνές της Ευρώπης και της Βορείου Αμερικής, όπως το Laeiszhalle, το Μεγάλο Ανάκτορο του Κρεμλίνου και το Jordan Hall. Εκτός από πιανίστας, ο Γιώργος είναι παράλληλα βραβευμένος ποιητής και ιστορικός μουσικολόγος. Έχει δώσει διαλέξεις στον Ρομαντισμό́, τον Liszt, τον Wagner, την όπερα του δέκατου ένατου αιώνα και τη διάδραση μουσικής και φιλοσοφίας. Επί του παρόντος ολοκληρώνει το διδακτορικό του στη μουσικολογία στο Brandeis University.
ΕΙΣΙΤΗΡΙΑ | Κανονικά €15 | Μειωμένα* €10 (Μέλη LMS, συνταξιούχοι, μαθητές και φοιτητές με ταυτότητα, στρατιώτες)
www.soldoutticketbox.com | Καταστήματα Stephanis
ΠΛΗΡΟΦΟΡΙΕΣ | 99744227 | info@ledramusic.org | www.ledramusic.org
ΧΟΡΗΓΟΙ: Υφυπουργείο Πολιτισμού

On Love & Death
Violin and Piano Recital | Lasma Taimina, George Mannouris
Strovolos Municipal Theatre | Monday, 22 May 2023 | 20:00
Ledra Music Soloists is honoured to present violinist Lasma Taimina and pianist George Mannouris in a unique musical evening. The two exceptional artists will grace us with an exhilarating and varied programme with works for solo violin and solo piano, as well as for violin and piano ranging from the Baroque period to late Romanticism.
The repertoire revolves around works inspired by the inherent artistic urge to portray emotions associated with love, romance, and death. Historians speculate that Bach composed the Chaconne in D minor upon returning from a trip and learning that his wife Maria-Barbara had passed. Similarly, Mozart composed his Sonata in E minor while on tour in reaction, as generally believed, to the fatal illness of his mother. In contradistinction to the aforementioned personal experiences, Liszt’s Ballade No. 2 is based on the Ancient Greek myth of the secret and, ultimately, ill-fated romance between Hero, a priestess of the goddess Aphrodite, and the young Leander. Such an “illicit” love affair also unfolds in Wagner’s sublime opera, Tristan and Isolde, in whose final scene—the famous Liebestod—Isolde gazes ecstatically at Tristan’s lifeless body, determined to reunite with her lover through her transcendence from the mundane to the spiritual world. In a lighter vein, Franck offered his genuinely Wagnerian Sonata in A major to the then young violinist Eugène Ysaÿe as a wedding gift.
Programme
Bach: Sarabande & Chaconne, from Partita, BWV 1004
Mozart: Sonata in E minor, ΚV304
Liszt: Ballade no. 2, S171
Wagner / arr. Liszt: “Liebestod” from the opera Tristan and Isolde, S447
Franck: Sonata in A major
An alumna of the Escuela Superior de Música Reina Sofía in Madrid and the Royal College of Music in London, Lasma has appeared in concerts and world-famous festivals all across Europe, North America, and the Far East. She performs regularly with leading orchestras such as the London Symphony, the BBC Symphony, the Oxford Philharmonic, the City of Birmingham Symphony, the London Mozart Players, the Camerata Tchaikovsky, and Gidon Kremer’s Kremerata Baltica. She works officially as a Sub-Principal First Violin at the London Philharmonic Orchestra.
George studied at the Escuela Superior de Música Reina Sofía in Madrid and the New England Conservatory in Boston. He has performed in some of the most prestigious venues of Europe and North America such as the Laeiszhalle, the Grand Kremlin Palace, and Jordan Hall. In addition to being a concert pianist, George is also an award-winning poet and a historical musicologist. He has given lectures on the Romantic era, Liszt, Wagner, nineteenth-century opera, and music and philosophy. He is currently completing his PhD in musicology at Brandeis University.
TICKETS Full-price €15 | Concessions* €10 (LMS members, pensioners, full-time students, soldiers)
www.soldoutticketbox.com | Stephanis Stores
Important notice: We encourage patrons to purchase tickets in advance as seating is limited and assigned numerically. Alternatively, patrons may purchase available tickets at the box office only on the evening of the performance.
INFO | 99744227 | info@ledramusic.org | www.ledramusic.org
SPONSORS: Deputy Ministry of Culture

Συναυλία αφιέρωμα στον Ennio Moriccone από τo συμφωνικό σύνολο Ensemble Le Muse, 21/5/23
2023-05-21 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ENNIO MORRICONE
Oscar MusicΜε το Ensemble LE MUSE
Μαέστρος – Andrea Albertini
Σοπράνο – Daniela Placci
Όλες οι μεγάλες επιτυχίες του συνθέτη του «Σινεμά ο Παράδεισος»
στην Κύπρο για δύο συναυλίες

ENG Text follows

Οι πασίγνωστες μελωδίες του μεγάλου Ιταλού Μαέστρου Ennio Morricone για ταινίες όπως «Σινεμά ο Παράδεισος», «Η Αποστολή», «Για μια χούφτα δολάρια», «Ο καλός, ο κακός και ο άσχημος», «Κάποτε στη Δύση», «Σάκκο και Βαντζέτι», «Κάποτε στην Αμερική» και πολλών ακόμα, πρωταγωνιστούν στη μουσική παράσταση του Ensemble LE MUSE από την Ιταλία που έρχεται στο Δημοτικό Θέατρο Στροβόλου για μία συναυλία στις 21 Μαΐου 2023.
Ταυτόχρονα με την ερμηνεία των πιο γνωστών soundtracks στην ιστορία του κινηματογράφου, θα προβάλλονται τα αντίστοιχα κινηματογραφικά στιγμιότυπα, συνοδευόμενα από την αφήγηση για τη ζωή και το έργο του Ennio Morricone δημιουργώντας μια ανεπανάληπτη εμπειρία.
O Ennio Morricone, ο Ιταλός συνθέτης, ενορχηστρωτής, μαέστρος και τρομπετίστας που μάγεψε με τη μουσική του το παγκόσμιο, κατά τη διάρκεια της καριέρας του κέρδισε δύο Όscar, τρία βραβεία Grammy, τέσσερις Χρυσές Σφαίρες, έξι Bafta, δέκα David di Donatello, έντεκα Nastri d’Argento, δύο βραβεία Ευρωπαϊκού Κινηματογράφου – Χρυσός Λέων και Βραβείο Μουσικής Polar – ενώ έχουν πουληθεί παγκοσμίως περισσότεροι από 70 εκατομμύρια δίσκοι του. Οι συνθέσεις του έχουν συναρπάσει ολόκληρες γενιές και καλύπτουν διάφορα μουσικά είδη, καθιστώντας τον, τον πιο σημαντικό συνθέτη soundtrack όλων των εποχών.
Το αφιέρωμα στο έργο του που θα παρακολουθήσουμε και στην Κύπρο τον Μάϊο, είναι ένας φόρος τιμής προς τον μεγάλο συνθέτη.
Το συμφωνικό σύνολο Ensemble Le Muse έρχεται από την Ιταλία και αποτελείται από ξεχωριστές γυναίκες μουσικούς από τη φημισμένη ορχήστρα “Rondo Veneziano“. Πέρα από την πλούσια εμπειρία τους σε όλες τις πτυχές της κλασικής μουσικής, διαθέτουν μια ιδιαίτερη αίσθηση και ένστικτο στην ερμηνεία των συνθέσεων του Ennio Morricone, η μουσική του οποίου είναι ευρέως γνωστή για την ακρίβεια και την ευαισθησία της στην περιγραφή εικόνων.
Το Ensemble LE MUSE είχε την τιμή να εκπροσωπήσει την ιταλική μουσική στα εγκαίνια του εξαμήνου της Ιταλικής Προεδρίας στην Ευρωπαϊκή Ένωση και έλαβε την Υψηλή Αιγίδα του Προέδρου της Ιταλικής Δημοκρατίας γι’ αυτή την παράσταση που έχει παρουσιαστεί σε πολλές χώρες της Ευρώπης αλλά και σε μεγαλουπόλεις όπως: Los Angeles, Bangkok, San Francisco, New Delhi, Rabat, Mumbai, Toronto και αλλού.
Ιδιαίτερη θέση στο Ensemble LE MUSE έχει η εξαιρετική σοπράνο Daniela Placci ενώ διευθύνεται από τον πιανίστα, ιδρυτή της ορχήστρας και μαέστρο Andrea Albertini.
Δύο ξεχωριστές βραδιές, αφιερωμένες στον κορυφαίο συνθέτη του κινηματογράφου με την διεθνώς πολυβραβευμένη μουσική του που καλύπτει έξι γεμάτες δεκαετίες διαρκούς έμπνευσης και δράσης.

Δημοτικό Θέατρο Στροβόλου | Κυριακή 21 Μαΐου 2023

Ώρα έναρξης: 20.30
Προπώληση εισιτηρίων: SoldOut Tickets (soldoutticketbox.com)
Χορηγοί Επικοινωνίας: Ο Φιλελεύθερος, in–cyprus.com
Διοργάνωση – Παραγωγή: Intershow Productions

PRESS RELEASE
ENNIO MORRICONE
Oscar Music
by the Ensemble LE MUSE
Maestro – Andrea Albertini
Soprano – Daniela Placci

The famous melodies of the great Italian Maestro Ennio Morricone for films such as “Cinema Paradiso”, “The Mission”, ” A Fistful of Dollars”, “The Good, the Bad and the Ugly”, “Once Upon a Time in the West”, ” Sacco and Vanzetti”, “Once upon a time in America” ​​and many more, star in the musical performances of the Italian Ensemble Le Muse which is coming to Strovolos Municipal Theatre for a concerts on May 21st.
During the tribute concert, the relevant scenes from the films will be screened and followed by a narration about the life and the career of Ennio Morricone.
Ennio Morricone, the Italian composer, arranger, conductor and trumpeter who enchanted the world with his music, during his career won two Oscars, three Grammy Awards, four Golden Globes, six Baftas, ten David di Donatello, eleven Nastri d’Argento, two European Film Awards – Golden Lion and Polar Music Award – while more than 70 million of his records have been sold worldwide. His compositions have captivated many generations establishing him as the most important soundtrack composer of all times.
Ensemble Le Muse consists of exceptional female musicians from the famous “Rondo Veneziano” orchestra. In addition to their experience in all aspects of the classical music, they stand out for their special instinct on interpreting the compositions of Ennio Morricone, whose music is widely known for its precision and sensitivity in describing images.
Ensemble Le Muse had the honor to represent Italian music at the opening of the Italian Presidency in the European Union and received the High Patronage of the President of the Italian Republic for this performance which has been presented in many European countries as well as in major cities such as: Los Angeles, Bangkok, San Francisco, New Delhi, Rabat, Mumbai, Toronto and elsewhere.
The outstanding soprano Daniela Placci has a special place in the Ensemble Le Muse while it is conducted by the pianist, founder of the orchestra and conductor Andrea Albertini.
Two unique concerts, dedicated to the exceptional film composer and his internationally multi-award-winning music.

May 21st, Strovolos Municipal Theatre, Nicosia

Starts: 20.30 p.m.
SoldOut Tickets (soldoutticketbox.com)
Media Sponsors: Phileleftheros, in-cyprus.com
Organizer – Producer: Intershow Productions

«Η πόρνη από πάνω» του Αντώνη Τσιπιανίτη, 20/5/23
2023-05-20 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«Η πόρνη από πάνω»
12 χρόνια συνεχούς επιτυχίας
Το αριστούργημα του Αντώνη Τσιπιανίτη
με την Κατερίνα Διδασκάλου
που απέσπασε το θερμό χειροκρότημα κοινού και κριτικών
περιοδεύει στην Κύπρο!
Σκηνοθεσία: Σταμάτης Πατρώνης
Παραγωγή: Ερωφίλη ΑΜΚΕ

Μετά από 12 ΧΡΟΝΙΑ συνεχούς παρουσίας στο Ελληνικό θέατρο, που έχει αποσπάσει τις καλύτερες κριτικές, έρχεται στο Δημοτικό Θέατρο Στροβόλου το Σάββατο 20 Μαΐου στο Δημοτικό Θέατρο Στροβόλου. Ώρα έναρξης της παράστασης: 20:30.
«Η πόρνη από πάνω», το αριστούργημα του Αντώνη Τσιπιανίτη σε σκηνοθεσία Σταμάτη Πατρώνη με την Κατερίνα Διδασκάλου περιοδεύει σε επιλεγμένους σταθμούς στην Ελλάδα και στην Κύπρο!
Η Κατερίνα Διδασκάλου επιστρέφει για δωδέκατη χρονιά με το συγκλονιστικό μονόλογο, που απέσπασε το θερμό χειροκρότημα κοινού και κριτικών.
Η προδοσία, η απόρριψη, η βαναυσότητα εναντίον των γυναικών και ταυτόχρονα ο έρωτας, η δύναμη που βρίσκει κανείς μέσα του ακόμη και στις δυσκολίες και η επιδίωξη για την χαρά της ζωής ξετυλίγονται συναρπαστικά μέσα από την αφήγηση της Ερατούς, μιας γυναίκας που μέσα από τον δύσκολο γάμο της έχασε πολλά, κέρδισε όμως τον εαυτό της.
Η Κατερίνα Διδασκάλου, αναπολώντας τη ζωή της Ερατούς, πλημμυρίζει κυριολεκτικά τη σκηνή, υποδυόμενη ταυτόχρονα με απίστευτη ευκολία όλους τους χαρακτήρες που έπαιξαν ρόλο στη ζωή της ηρωίδας. ‘Ένα μοναδικό ρεσιτάλ ερμηνείας που μας ταξιδεύει για 90 λεπτά από το γέλιο στη συγκίνηση, παραμένοντας κάθε στιγμή στην πραγματικότητα για να οδηγήσει σε ένα τέλος έκπληξη.
Η υπόθεση του έργου
Η Ερατώ -η νοικοκυρά από κάτω- μιλάει για τον έρωτα, την απόρριψη, την προδοσία, τη βαναυσότητα σε βάρος των γυναικών, τους διεφθαρμένους δημόσιους λειτουργούς, την έλλειψη αυτοεκτίμησης. Με υπομονή και στωικότητα ζει στο περιθώριο, μέχρι την ημέρα που στο από πάνω διαμέρισμα μετακομίζει μια πόρνη. Και τότε….. ‘’
Η ταυτότητα της παράστασης
«Η πόρνη από πάνω»
Μονόλογος
Διάρκεια: 90΄

Συντελεστές
Κείμενο: Αντώνης Τσιπιανίτης
Σκηνοθεσία: Σταμάτης Πατρώνης
Φωτισμοί: Σεμίνα Παπαλεξανδροπούλου
Καλλιτεχνική επιμέλεια: Μηνάς Μινατσής
Κοστούμια: Δημήτρης Ανδριανός
Μουσική επιμέλεια: Μιχάλης Ρουμπής, Ιωάννης-Ιόλαος Μανιάτης
Βοηθός σκηνοθέτη: Μιχάλης Ρουμπής
Φωτογράφιση αφίσας: Κωστής Λίερος
Οργάνωση περιοδείας: Αλέξανδρος Πιτόσογλου
Παραγωγή: Ερωφίλη ΑΜΚΕ

Δημοτικό Θέατρο Στροβόλου | Σάββατο 20/5/23 | 20:30
Εισιτήρια soldouttickets εδώ

Παιδική Παράσταση «Ο ψεύτης βοσκός», 20/5/23
2023-05-20 16:00 | Δημοτικό Θέατρο Στροβόλου, Cyprus
Η παιδική σκηνή του θεάτρου Coronet παρουσιάζει τη παιδική παράσταση «Ο ψεύτης βοσκός», ο αγαπημένος μύθος του Αισώπου σε διασκευή Ειρήνης Σταματίου και σκηνοθεσία της ιδίας και του Μπάμπη Κλαλιώτη. Η παράσταση Θα πραγματοποιηθεί το Σάββατο 20/5/23 και ώρα 4:00μ.μ. στο Δημοτικό Θέατρο Στροβόλου.
Ο Αίσωπος, ο πιο γνωστός μυθοποιός της αρχαιότητας, διαχρονικός μέχρι σήμερα, μέσα από τις ιστορίες του αφηγείται διδάγματα ζωής με φόντο τις ανθρώπινες αξίες. Η προφορικότητα των μύθων του διατηρεί τη ζωντάνια του λόγου του, αφήνοντας αμείωτο το ενδιαφέρον των θεατών μέσα στους αιώνες.
Ήρωες πραγματικοί και φανταστικοί, τραγουδούν, χορεύουν, παίζουν μουσική και αναβιώνουν τον υπέροχο μύθο του Αισώπου, που λάτρεψαν μικροί και μεγάλοι.
Η βοσκοπούλα με την όμορφη φωνή και το γάργαρο γέλιο, η φουρνάρισσα με τις λαχταριστές μελένιες πίτες, ο τσαγκάρης, ο αυστηρός και.. λίγο λαίμαργος Δήμαρχος εμφανίζονται επί σκηνής για να μας διηγηθούν την ιστορία τους και πρώτος απ’ όλους ο μικρός ψεύτης βοσκός!
Ο σκανταλιάρης βοσκός βαριέται και σκαρώνει μια σειρά από φάρσες εις βάρος των συγχωριανών του. Κι ενώ στην αρχή όλα πάνε όπως επιθυμεί, πού τον οδηγούν οι φάρσες του;
Με πολύ γέλιο, χορό, τραγούδι και ζωντανή μουσική, μικροί και μεγάλοι διασκεδάζουν συμμετέχοντας στα παθήματα του ήρωα παίρνοντας σπουδαία μαθήματα ζωής.

Συντελεστές:
Θεατρική διασκευή: Ειρήνη Σταματίου
Σκηνοθεσία: Μπάμπης Κλαλιώτης, Ειρήνη Σταματίου
Σκηνικά-Κοστούμια: Μάγδα Καλέμη
Μουσική: Αλίκη Ζωγράφου
Κινησιολογία: Φιλίππα Κουτούπα
Φωτισμοί: Μπάμπης Κλαλιώτης
Δημόσιες σχέσεις – Επικοινωνία: Ράνια Παπαδοπούλου
Παραγωγή: Ερωφίλη ΑΜΚΕ

Ερμηνεύουν οι:
Αλίκη Ζωγράφου, Παναγιώτης Δαβιδόπουλος, Φιλίππα Κουτούπα, Κώστας Πασπάλης

Η ταυτότητα της παράστασης
«Ο ψεύτης βοσκός»
Μύθος του Αισώπου
Για παιδιά ηλικίας 4-12 ετών
Διάρκεια: 70’

Σάββατο 20 Μαΐου 2023 | Δημοτικό Θέατρο Στροβόλου | 4.00μ.μ.
Εισιτήρια: soldouttickets

Τελική γιορτή νηπιαγωγείου «Χαρούμενα Παιδάκια», 19/5/23
2023-05-19 19:15 | Δημοτικό Θέατρο Στροβόλου, Cyprus
Το Νηπιαγωγείο «Χαρούμενα Παιδάκια» παρουσιάζει την τελική γιορτή του νηπιαγωγείου

Συναυλία Ορχήστρας Εγχόρδων Δήμου Στροβόλου «Η Μουσική συνομιλεί με την Ιστορία», με πρωτότυπα έργα της Δέσποινας Ζορπά, 18/5/23
2023-05-18 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο
Ο Δήμος Στροβόλου παρουσιάζει τη συναυλία της Ορχήστρας Εγχόρδων «Η Μουσική συνομιλεί με την Ιστορία», με πρωτότυπα έργα της Δέσποινας Ζορπά, την Πέμπτη 18 Μαΐου 2023 και ώρα 19:00, στο Μουσείο Εθνομάρτυρα Αρχιεπισκόπου Κυπριανού.
Την ορχήστρα διευθύνει ο κ. Κούλης Λιμνιώτης, ενώ στη συναυλία συμμετέχουν επίσης η Μαριάννα Μουμτζή στο κανονάκι, η Νεφέλη Radakrisnan στο φλάουτο, η Άντζελα Χαραλάμπους στο βιολοντσέλο, ο Ραφαήλ Ησαΐας στα κρουστά-βιολί και ο Χρήστος Γεωργιάδης.
Ανάμεσα στα έργα που θα ακουστούν ξεχωρίζει η μελοποίηση στίχων της «9ης Ιουλίου» του Βασίλη Μιχαηλίδη, από τη Δέσποινα Ζορπά, η οποία θα συμμετάσχει στη συναυλία με σόλο βιολί, βιολοντσέλο, πιάνο και τραγούδι.
Η είσοδος είναι ελεύθερη.
Κατά τη διάρκεια της εκδήλωσης θα λαμβάνονται φωτογραφίες για σκοπούς προβολής και τήρησης αρχείου.

Τελική γιορτή Λαϊονικού Βρεφονηπιακού Σταθμού και Νηπιαγωγείου, 18/5/23
2023-05-18 18:15 | Δημοτικό Θέατρο Στροβόλου, Cyprus
Ο Λαϊονικός Βρεφονηπιακός Σταθμός και το Νηπιαγωγείο παρουσιάζουν
την τελική γιορτή του νηπιαγωγείου

Η «Φόνισσα» του Αλ.Παπαδιαμάντη, από την ΕΘΑΛ, 16/5/23 - Φεστιβάλ Θεάτρου Δ.Σ.
2023-05-16 20:30 | Δημοτικό Θέατρο Στροβόλου, Cyprus
Το 7ο Φεστιβάλ Θεάτρου του Δήμου Στροβόλoυ συνεχίζεται με το έργο «Φόνισσα», του Αλέξανδρου Παπαδιαμάντη, σε σκηνοθεσία Μαρίνας Βρόντη, από την ΕΘΑΛ, την Τρίτη 16/5/23 και ώρα 20:30 στο Δημοτικό Θέατρο Στροβόλου.
Η «Φόνισσα» είναι ένα εκτενές διήγημα γραμμένο το 1903 σε καθαρεύουσα γλώσσα, στο οποίο αρκετοί αναλυτές βρίσκουν ομοιότητες με το «Έγκλημα και Τιμωρία» του Ντοστογιέφσκι. Η ιστορία διαδραματίζεται στη Σκιάθο, στο νησί του συγγραφέα. Η γριά Χαδούλα ή Φραγκογιαννού είναι μια από τις πιο εμβληματικές ηρωίδες της Ελληνικής λογοτεχνίας που οδηγείται στο έγκλημα, βλέποντας το ως τη μόνη διέξοδο από τη βασανισμένη ζωή που μοιραία περιμένει τις γυναίκες της εποχής της και της κοινωνικής της θέσης. Θύτης ή θύμα της κοινωνικής αδικίας η Φραγκογιαννού;
Ο τρόπος που ο συγγραφέας προσπάθησε να διεισδύσει στην ψυχή της ηρωίδας θεωρήθηκε από πολλούς αναλυτές μοναδικός. Μιας ηρωίδας που το κακό που διαπράττει δεν είναι το καθημερινό κακό, το συνηθισμένο, το κοινωνικό, αλλά το μέγα κακό, το ριζικό, το ασυγχώρητο. Παράλληλα μεταφέρεται στον αναγνώστη/θεατή ο ευρύτερος περίγυρος του νησιού, η θέση της γυναίκας στη μικρή κοινωνία και οι αντιθέσεις μεταξύ των φτωχών χωρικών και των ανώτερων κοινωνικά στρωμάτων.
Συνεπώς η “Φόνισσα”, αν και γραμμένη περισσότερο από ένα αιώνα πριν θεωρείται δικαίως ένα από τα σημαντικότερα διηγήματα της ελληνικής λογοτεχνίας, αφού υπέδειξε την καταπίεση του γυναικείου φύλου σε μία εποχή κατά την οποία οι γυναίκες στερούνταν πολλές, θεμελιώδεις ελευθερίες.
Περίληψη Έργου:
Τα χρόνια που ζούσε η Φραγκογιαννού δεν ήταν εύκολα για μια γυναίκα. Κατά την ίδια η γέννηση της γυναίκας μόνο βάσανα έφερνε και στην ίδια και στην οικογένειά της. Έτσι το βράδυ που ξενυχτούσε πάνω από το προσκέφαλο της νεογέννητης άρρωστης εγγόνας της, αναλογιζόμενη τα δεινά που είχε περάσει ως παιδί, ως σύζυγος και ως γιαγιά πια, θόλωσε το μυαλό της ή όπως λέει ο Παπαδιαμάντης «εψήλωσεν ο νους της» και έπνιξε το βρέφος στην κούνια του. Από εκείνη την ώρα χρήζει τον εαυτό της «σωτήρα» του κόσμου από τα μικρά κορίτσια και «σωτήρα» των κοριτσιών από τα βάσανα του κόσμου. Συνεχίζει τα εγκλήματά της μέχρι που η χωροφυλακή αρχίζει να την κυνηγάει και στην προσπάθειά της να ξεφύγει, να βρει καταφύγιο και να αλαφρύνει την ψυχή της με μια εξομολόγηση σε ένα ερημητήριο στον Άγιο Σώστη στον πνευματικό εκεί, δεν τα καταφέρνει και σκοτώνεται. Η Φραγκογιαννού βρίσκει τον θάνατο μεταξύ της ανθρώπινης και της θείας δίκης καθώς από τη μία την κυνηγάει η χωροφυλακή και από την άλλη πνίγεται από τα νερά της παλίρροιας.
Συντελεστές:
Σκηνοθεσία: Μαρίνα Βρόντη
Σκηνικά/Κοστούμια: Γιώργος Γιάννου
Μουσική σύνθεση/επιμέλεια: Γιώργος Ανδρέου
Διδασκαλία πολυφωνικών τραγουδιών: Κωνσταντίνα Ξενοφώντος
Κίνηση: Χλόη Μελίδου
Σχεδιασμός φωτισμών: Βασίλης Πετεινάρης
Βοηθός σκηνοθέτη: Θεοδώρα Βήχα
Παίζουν:
Σαββίνα Γεωργίου, Νίκη Δραγούμη, Μυρτώ Κουγιάλη, Χριστίνα Κυριάκου, Κωνσταντίνα Ξενοφώντος, Παναγιώτα Παπαγεωργίου, Μαρίλια Χαριδήμου

Όλα τα έσοδα από την πώληση των εισιτήριων θα διατεθούν
για την ενίσχυση της Στέγης «Άγιος Χριστόφορος»
Αριθμός Άδειας Εράνου: ΝΠ 26/2023
Είσοδος: €5
Πληροφορίες: 77 777040
Εισιτήρια: tickethour.com.cy, σχετ. σύνδεσμος εδώ.

Αναλυτικό Πρόγραμμα Φεστιβάλ θεάτρου 2023

Παρουσίαση μυθιστορήματος «Σονάτα για βιολί και θρήνο» του Πέτρου Τσερκέζη, από τον Όμιλο Φίλων Δημ. Βιβλιοθήκης, 15/5/23
2023-05-15 19:30 | Πολιτιστικό Κέντρο Στροβόλου

14η Ετήσια Έκθεση Κάκτων και άλλων Παχυφύτων, 14/5/23, (10:00-19:00)
2023-05-14 10:00 - 19:00 | Σπηλιές Πάρκου Ακροπόλεως

Ποδηλατική Διαδρομή: CYcling in the City 2023, Μετά-κινούμαι στην πόλη μου, 14/5/23
2023-05-14 09:00 | Πάρκο Κυκλοφοριακής Αγωγής στην Αγγλατζιά
Σας προσκαλούμε στην εκδήλωση #CYcling in the city 2023, στις 14 Μαΐου, με κεντρικό μήνυμα «Μετά-κινούμαι στην πόλη μου».
Η εκδήλωση θα περιλαμβάνει ποδηλασία από το Σημείο Α, Πάρκο Κυκλοφοριακής Αγωγής του Δήμος Αγλαντζιάς – Aglantzia Municipality στις 9:00 π.μ., μέχρι το Σημείο Β, Λεωφόρο Αρχιεπισκόπου Μακαρίου Γ’, Δήμος Λευκωσίας και επιστροφή στην αφετηρία.
Εγγραφείτε διαδικτυακά ακολουθώντας τον σύνδεσμο: http://bitly.ws/Dso9
We invite you to the event #CYcling in the city 2023, on May 14, with the central message “I’m moving in my city”.
In the event, we will cycle from Point A, Traffic Training Park of Δήμος Αγλαντζιάς – Aglantzia Municipality at 9:00 a.m., to Point B, Archbishop Makariou Avenue 3, Nicosia and return to the starting point.
Online Applications here http://bitly.ws/Dso9
Δήμος Στροβόλου
Δήμος Αγλατζιάς
Δήμος Λευκωσίας
Embassy of the Netherlands in Cyprus
Βουλή των Αντιπροσώπων – House of Representatives
Υπουργείο Μεταφορών, Επικοινωνιών και Έργων
Συμβούλιο Προώθησης Χρήσης Ποδηλάτου
Ποδηλάτες Λευκωσίας – Podilates Lefkosias
Nextbike by Tier Cyprus
Cyta
Aretaeio Hospital
Hellenic Bank
Visit Nicosia (Lefkosia)
#cyclinginthecity

Χορευτική παράσταση «Αφηρημένη», με την Ομάδα Σύγχρονου Χορού «Σέλας», 10/5/23 - Φεστιβάλ Θεάτρου Δ.Σ.
2023-05-10 20:30 | Δημοτικό Μέγαρο Στροβόλου
Ο Δήμος Στροβόλου ενημερώνει το κοινό για τις πιο κάτω εξελίξεις σε σχέση με την παράσταση Χορευτική παράσταση «Αφηρημένη» του 7ου Φεστιβάλ Θεάτρου που θα πραγματοποιηθεί την Τετάρτη 10/5/23 και ώρα 20:30:

Η παράσταση θα δοθεί στο Δημοτικό Μέγαρο Στροβόλου
Η είσοδος θα είναι ελεύθερη
Τα άτομα που έχουν ήδη εξασφαλίσει εισιτήρια για την παράσταση, θα λάβουν σχετική ενημέρωση από την Tickethour, αναφορικά με την επιστροφή του ποσού που έχουν καταβάλει για την προμήθεια των εισιτηρίων ( tickethour: 77 777040).

Η Χορευτική παράσταση «Αφηρημένη», με την Ομάδα Σύγχρονου Χορού «Σέλας», παρουσιάζει την επικοινωνία ανάμεσα στο σώμα, τη μουσική, των εικόνων και του χώρου, μέσα από το χορό και τη μουσική. Αφόρμηση για τη δημιουργία του έργου αποτέλεσε ο πίνακας του Κύπριου καλλιτέχνη Χριστόφορου Σάββα (1924-1968) «Το πουλί της Μεσαρκάς».
Πιο συγκεκριμένα, εξερευνήθηκαν στοιχεία όπως τα σχήματα, τα υλικά κατασκευής, η διάθεση δημιουργίας του πίνακα καθώς και η διάθεση που εκπέμπει, ο τίτλος και το ιστορικό υπόβαθρο.

Συντελεστές:
Έρευνα και Χορογραφία: Μαρία Καμπέρη
Δραματουργία: Ειρήνη Ανδρέου
Χορεύτρια: Παναγιώτα Νικολάου
Μουσικοί: Δημήτρης Γιασεμίδης, Νατάσα Χατζηανδρέου
Δημιουργία Σκηνικού: Γιώργος Χατζηχρίστου
Costume Design: Filep Motwary
Παραγωγή: Selas Dance Company
Είσοδος: ΔΩΡΕΑΝ
Όλα τα έσοδα από την πώληση των εισιτηρίων
θα δοθούν για την ενίσχυση της Κοινότητας Αγίου Λουκά του Ιατρού.
Αριθμός Άδειας Εράνου: ΝΠ 25/2023

Είσοδος: ΔΩΡΕΑΝ | ΔΗΜΟΤΙΚΟ ΜΕΓΑΡΟ ΣΤΡΟΒΟΛΟΥ | 20:30

«ΜΥΓΑ ΤΣΕ ΤΣΕ» Η απόλυτη παρεξήγηση των Ρέππα και Παπαθανασίου!, 7/5/23 - Φεστιβάλ Θεάτρου Δ.Σ.
2023-05-07 19:00 | Δημοτικό Θέατρο Στροβόλου, Cyprus
Το 7ο Φεστιβάλ Θεάτρου του Δήμου Στροβόλoυ ανοίγει αυλαία με το έργο «Μύγα Τσε Τσε», παραγωγής Alpha Square την Κυριακή 7/5/23 και ώρα 19:00 στο Δημοτικό Θέατρο Στροβόλου.
Οι Μιχάλης Ρέππας και Θανάσης Παπαθανασίου ξέρουν τη «δομή της παρεξήγησης» επί σκηνής πολύ καλά. Ξέρουν επίσης να μιλάνε στον Έλληνα θεατή, σαν μέλος της οικογένειάς τους, σαν να μεγαλώσαμε όλοι μαζί και θέλουμε να ξεκαρδιστούμε με την κατάντια μας – γιατί αυτό είναι το καλύτερο γιατρικό.
Στην αριστοτεχνική τους διασκευή της αγγλικής φαρσοκωμωδίας που μετονόμασαν «Μύγα Τσε Τσε», οι πρωταγωνιστές μεταφέρονται στο Κολωνάκι του 1960, και η παράστασή τους έπαιζε για χρόνια στην Αθήνα. Αυτή την Άνοιξη η Alpha Square θα μας χαρίσει την κωμωδία αυτή, με την ίδια ομάδα που πρόσφατα οι θεατές αγάπησαν στην τρελή παράσταση «Ο Άι Βασίλης είναι σκέτη λέρα».
Περίληψη Έργου:
Στο σπίτι του Αλέξη και της Ντέλας Δανέζη αναμένεται η πλούσια Ελληνο-αμερικανίδα Νταϊάνα Κουτούπας για την υπογραφή συμφωνίας περί αγοράς δύο οικοπέδων. Ο Πάκης, διευθυντής στην Εταιρεία του Δανέζη και ανιψιός τους, έχει οργανώσει μια «ξεπέτα» απόψε στο σπίτι του θείου. Μόνο που είναι παντρεμένος. Και η πεθερά του είναι η συννυφάδα της θείας του. Η οποία πεθερά του, Λολότα, επίσης αναμένει εξωσυζυγικό συναπάντημα απόψε, και θα την βόλευε πολύ να γίνει στο σπίτι του Αλέξη και της Ντέλας. Κυκλοφορεί και ο Ντίμης ο ντεκορατέρ στο σπίτι για μια ανακαίνιση. Ενώ καταφθάνει ο Ρούλης, ο τραυλός χασάπης και τέντι-μπόι της Λολότας, ο Αλέξης θα βρει μια ζουμερή Καρολάιν στο κρεβάτι του. Αλλά η Κουτούπας ακόμη να μιλήσει… και δεν είναι καθόλου αρνητική στο πέσιμο του Πάκη! Στα μεταξύ εκκρεμούν δύο οικόπεδα…
Συντελεστές:
Σκηνοθεσία/Μουσική επιμέλεια: Ανδρέας Αραούζος
Σκηνικά – Κοστούμια: Γιώργος Γιάννου
Φωτισμοί – Φωτογραφίες: Νίκος Μυλωνά
Παίζουν: Χριστίνα Κωνσταντίνου, Μαρίνα Βρόντη, Φώτης Αποστολίδης, Αφροδίτη Κλεοβούλου, Ανδρέας Αραούζος, Ηρόδοτος Μιλτιάδους, Έρικα Μπεγέτη, Θανάσης Δρακόπουλος, Μαρίλια Χαριδήμου
Είσοδος: €5
Όλα τα έσοδα από την πώληση των εισιτηρίων θα διατεθούν
για την ενίσχυση του Συνδέσμου «Μωρά Θαύματα»
Αριθμός Άδειας Εράνου: NΠ 24/2023
Πληροφορίες: 77 777040
Εισιτήρια: tickethour.com.cy, σχετ. σύνδεσμος εδώ.

Αναλυτικό Πρόγραμμα Φεστιβάλ θεάτρου 2023

Παιδικό Πανηγυράκι, από τον ΠΑΣΥΚΑΦ, 7/5/23 – Πάρκο Ακρόπολης
2023-05-07 11:00 - 18:00 | Πάρκο Ακροπόλεως
Ο ΠΑΣΥΚΑΦ (Παγκύπριος Σύνδεσμος Καρκινοπαθών και Φίλων) σας προσκαλεί σε μία ξεχωριστή μέρα γεμάτη χαμόγελα και παιχνίδι την Κυριακή 7 Μαΐου 2023 από τις 11:00π.μ. μέχρι τις 6:00μ.μ. στο Πάρκο Ακρόπολης στον Στρόβολο.
Τραγούδι, χορός, παιδικές δραστηριότητες, λιχουδιές και πολλές εκπλήξεις περιμένουν μικρούς και μεγάλους στο παιδικό πανηγυράκι μας! Παρουσιαστής της εκδήλωσης ο master of ceremonies Λουκάς Χριστοδουλίδης.
ΕΙΣΟΔΟΣ ΕΛΕΥΘΕΡΗ
Ελάτε να διασκεδάσουμε!
Για περισσότερες πληροφορίες καλέστε τηλ. 22 345 444
Όλα τα έσοδα θα ενισχύσουν τις Υπηρεσίες και τα Προγράμματα του ΠΑΣΥΚΑΦ.
Η εκδήλωση διεξάγεται σύμφωνα με τις πρόνοιες του Περί Διενέργειας Εράνων Νόμου του 2014, με αριθ. Άδειας Ν.Π. 74/2022, που χορηγήθηκε από το Υπουργείο Εσωτερικών για την περίοδο 30/1/2023 – 31/7/2023.
Για να δείτε το πρόγραμμα της εκδήλωσης, πατήστε εδώ!

Χορευτική παράσταση αρμενικών παραδοσιακών χορών από διάφορες χορευτικές ομάδες, 6/5/23
2023-05-06 19:00 | Δημοτικό Θέατρο Στροβόλου, Cyprus
Ο Πανεθνικός Αρμενικός Πολιτιστικός και Μορφωτικός Σύνδεσμος Κύπρου παρουσιάζει τη χορευτική παράσταση αρμενικών παραδοσιακών χορών από διάφορες χορευτικές ομάδες
Εισιτήρια πωλούνται
από τον Σύνδεσμο στην τιμή των €12

Παρουσίαση της ποιητικής συλλογής του Άγι Χαραλαμπίδη «Ρωγμές των καιρών», από τον Όμιλο Φίλων Δημ. Βιβλιοθήκης Στροβόλου», 28/4/23
2023-04-28 19:30 | Πολιτιστικό Κέντρο Στροβόλου

Επιστημονικό Συνέδριο «Κωστής Παλαμάς και Κύπρος», 28/4/23, 8:30-13:00, στο Μουσείο Εθνομάρτυρα Κυπριανού, με τη στήριξη του Δήμου Στροβόλου
2023-04-28 08:30 - 13:00 | Εκκλησιαστικό Μουσείο Εθνομάρτυρα Κυπριανού στον Στρόβολο
Για αναλυτικές πληροφορίες πατήστε εδώ

Παρουσίαση του βιβλίου του δρος Κυριάκου Ιωάννου «Ποιος το γνωρίζει τούτο το νησί;», 19/4/23 - Μουσείο Εθνομάρτυρα Κυπριανού
2023-04-19 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Πασχαλινό Πανηγύρι τη Δευτέρα του Πάσχα από τον Ιερό Ναό Αποστόλου Μάρκου Αρχαγγέλου Στροβόλου και τον Δήμο Στροβόλου, 17/4/23 (16:00-19:30)
2023-04-17 16:00 - 19:30 | Ιερός Ναός Αποστόλου Ευαγγελιστού Μάρκου

Easter Hunt από τους Μικρούς Εθελοντές για φιλανθρωπικό σκοπό
2023-04-08 10:00 - 20:00 | Πάρκο Ακροπόλεως
Easter Hunt από τους Μικρούς Εθελοντές για φιλανθρωπικό σκοπό
Η ομάδα Νέων ΜΙΚΡΟΙ ΕΘΕΛΟΝΤΕΣ σε συνεργασία με το Δήμο Στροβόλου διοργανώνουν EASTER HUNΤ για τους «ΜΙΚΡΟΥΣ ΗΡΩΕΣ», στο Πάρκο Ακρόπολης.
Σάββατο 8 Απριλίου 2023, 10:00-20:00
Κυριακή 9 Απριλίου 2023, 10:00-19:00
Για δεύτερη συνεχόμενη χρονιά διοργανώνεται το διήμερο φεστιβάλ για παιδιά, Easter Hunt, όπου όλα τα καθαρά έσοδα φέτος, θα διατεθούν για το φιλανθρωπικό σωματείο «Μικροί Ήρωες».
Παρουσιαστής: Λουκάς Χριστοδουλίδης.
Χορηγοί Επικοινωνίας: Ράδιο Πολίτης, Alpha Tv
Στα πλαίσια του Φεστιβάλ θα συμμετέχουν δημόσια και ιδιωτικά σχολεία, μέλη του φιλανθρωπικού συνδέσμου ΜΙΚΡΟΙ ΕΘΕΛΟΝΤΕΣ, ομάδες ανεξάρτητες, σχολές και οργανωμένα σύνολα του Δήμου Στροβόλου.
Στον χώρο θα υπάρχουν περίπτερα με φαγητό, ποτό και άλλα προϊόντα.
Αρ. Μητρώου: ΛΕΥ/Σ/115
Αρ. Άδειας Εράνου: 9/2023
#απόταπαιδιάπροσταπαιδιά #γιατίμαζίμπορούμεκαλύτερα

Τελετή Βράβευσης του Σωματείου «Παρνασσός» και του Γυμναστικού Συλλόγου Στροβόλου «Ο Κεραυνός» με το βραβείο Κοινωνικής/Πολιτιστικής/Αθλητικής Προσφοράς «Κυριάκος Πίσσης», 3/4/23
2023-04-03 19:00 | Ολυμπιακό Μέγαρο, Amfipolis 21, Nicosia, Strovolos, 2025, Κύπρος
Τη Δευτέρα 3 Απριλίου και ώρα 19:00 θα πραγματοποιηθεί η εναρκτήρια εκδήλωση του θεσμού προσφοράς Ετήσιου Βραβείου Πολιτιστικής-Αθλητικής-Κοινωνικής Προσφοράς «Κυριάκος Πίσσης».
O αείμνηστος Κυριάκος Πίσσης υπήρξε δημότης Στροβόλου με διακεκριμένη προσφορά στη Νεολαία.
Για το τρέχον έτος το εν λόγω Βραβείο θα απονεμηθεί στα Σωματεία «Παρνασσός» και Γυμναστικός Σύλλογος Στροβόλου «Ο Κεραυνός».
Η εκδήλωση, η οποία τελεί υπό την αιγίδα της ΚΟΕ, θα λάβει χώρα στο Ολυμπιακό Μέγαρο.
Ώρα προσέλευσης μέχρι τις 18:45. Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
29 Μαρτίου 2023

Θεατρική παράσταση «Ποια Ελένη;», των Μ. Ρέππα-Θ. Παπαθανασίου, 30/3/23
2023-03-30 20:00 | Δημοτικό Θέατρο Στροβόλου, Cyprus
Λύκειο Αγίου Γεωργίου Λακατάμιας
Θεατρική παράσταση «Ποια Ελένη;» των Μ. Ρέππα-Θ. Παπαθανασίου
Η παράσταση εντάσσεται στο πλαίσιο των 34ων Αγώνων Σχολικού Θεάτρου του ΥΠΑΝ
Εισιτήρια θα πωλούνται από το σχολείο στην τιμή των €5,00

Θεατρική παράσταση «Αίας» του Σοφοκλή, 27/3/23
2023-03-27 20:30 | Δημοτικό Θέατρο Στροβόλου, Cyprus
Οι Παπαδόπουλος και Σχοινής Παραγωγές παρουσιάζουν τη θεατρική παράσταση «Αίας» του Σοφοκλή
Εξασφάλιση εισιτηρίων στο διαδίκτυο από tickethour.com.cy
(Tηλ. 77777040) & σε όλα τα καταστήματα ACS
shop.tickethour.com/ticketmaster_se_4107.html
